CELEX: 62014TN0709
Language: hr
Date: 2014-10-03 00:00:00
Title: Predmet T-709/14: Tužba podnesena 3. listopada 2014. – Tri-Ocean Trading protiv Vijeća

15.12.2014   
            
            
               HR
            
            
               Službeni list Europske unije
            
            
               C 448/32
            
         Tužba podnesena 3. listopada 2014. – Tri-Ocean Trading protiv Vijeća
   (Predmet T-709/14)
   (2014/C 448/41)
   Jezik postupka: engleski
   
      Stranke
   
   
      Tužitelj: Tri-Ocean Trading (George Town, Kajmanski Otoci) (zastupnici: P. Saini, QC, B. Kennelly, Barrister, i N. Sheikh, Solicitor)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Vijeća 2014/488/ZVSP od 22. srpnja 2014. o provedbi odluke 2013/255/ZVSP o mjerama ograničivanja protiv Sirije i Provedbenu uredbu Vijeća (EU) br. 793/2014 od 22. srpnja 2014. o provedbi Uredbe (EU) br. 36/2012 o mjerama ograničavanja s obzirom na stanje u Siriji u dijelu u kojem se primjenjuju na tužitelja; i
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog koji se temelji na činjenici da Vijeće nije poštovalo kriterij za uvrštavanje, to jest da je predmetna osoba bila „odgovorna za nasilnu represiju protiv civilnog stanovništva u Siriji” ili osoba „koja ima korist od sirijskog režima ili mu pruža potporu” ili osoba povezana s bilo kojom takvom osobom. Vijeće nije uspjelo dokazati da su razlozi na koje se pozvalo protiv predmetnog subjekta bili utemeljeni.
            
         
               2.
            
            
               Drugi tužbeni razlog koji se temelji na činjenici da je Vijeće povrijedilo tužiteljevo pravo na obranu i pravo na djelotvornu sudsku zaštitu. Tužitelju ni u kojem trenutku nisu bili predočeni „ozbiljni i vjerodostojni dokazi” ili „konkretni dokazi i podaci” kojima bi se opravdale mjere ograničavanja protiv njega, kao što nalaže sudska praksa Suda.
            
         
               3.
            
            
               Treći tužbeni razlog koji se temelji na činjenici da Vijeće tužitelju nije dovoljno obrazložilo njegovo uvrštenje na popis.
            
         
               4.
            
            
               Četvrti tužbeni razlog koji se temelji na činjenici da je Vijeće teško povrijedilo tužiteljeva temeljna prava na vlasništvo i ugled. Mjere ograničavanja uvedene su bez odgovarajućih jamstava koja tužitelju omogućuju da učinkovito iznese svoju obranu pred Vijećem. Vijeće nije dokazalo da je vrlo duboko zadiranje u tužiteljeva vlasnička prava opravdano i proporcionalno. Zadiranje u tužitelja premašuje učinak na financije te je također prouzročilo štetu za njegov ugled.
            
         
               5.
            
            
               Peti tužbeni razlog koji se temelji na činjenici da je Vijeće počinilo očitu pogrešku u ocjeni. Protivno jedinom razlogu za njegovo uvrštenje na popis, nema raspoloživih podataka ili dokaza da je tužitelj stvarno pružao „potporu sirijskom režimu” i da je od njega imao korist.